Diari Oficial de la Generalitat Valenciana


Sumari del DOGV 7931, del 05-12-2016 (2016/9716)

RESOLUCIÓ de 24 de novembre de 2016, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes en matèria d'energies renovables i biocarburants, amb càrrec al pressupost de l'exercici 2016.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7931

Data del DOGV
:   05-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9716


Data del document
:   24-11-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 24 de novembre de 2016, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes en matèria d'energies renovables i biocarburants, amb càrrec al pressupost de l'exercici 2016. [2016/9716]  
(BDNS identif.: 320994)  
  
Per Resolució de 26 d'octubre de 2016, del president de l'Institut Valencià de Competitivitat Empresarial (IVACE), es convocaren les ajudes en matèria d'energies renovables i biocarburants, amb càrrec al pressupost de l'exercici 2016 (DOGV 7908, 02.11.2016), per un import total de 1.600.000 euros.  
En l'article 2.3 de l'esmentada resolució s'arreplega que es podrà incrementar el pressupost de la convocatòria quan es produïsca un augment del crèdit disponible procedent d'altres convocatòries en què s'hagen resolt sol·licituds per import inferior a la despesa inicialment prevista, o de les que es deriven obligacions liquidades o reconegudes per import inferior a l'ajuda que va ser concedida al seu dia, o bé quan el dit augment siga conseqüència d'una generació, ampliació o incorporació de crèdit.  
Havent-se produït i aprovat una generació de crèdit de 150.000 euros, destinada a aquesta convocatòria, es considera procedent ampliar pel dit import el pressupost del Programa d'energies renovables i biocarburants, en concret el pressupost destinat a les actuacions englobades en el Programa d'energies renovables i biocarburants - aplicacions elèctriques, la dotació final del qual serà de 250.000 euros.  
  
En virtut del que estableix l'article 2.3 de la Resolució de 26 d'octubre de 2016, del president de l'IVACE, sobre increment del pressupost per a la concessió de les ajudes per mitjà d'aprovació de la corresponent modificació de la convocatòria, i de conformitat amb allò que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
Ampliar en 150.000 euros la dotació pressupostària corresponent a la convocatòria d'ajudes en matèria d'energies renovables i biocarburants, per a l'exercici 2016, aprovada per Resolució de 26 d'octubre de 2016, del president de l'IVACE (DOGV 7908, 02.11.2016). El pressupost total per a la dita convocatòria serà en conseqüència de 1.750.000 euros, amb càrrec a la línia pressupostària T5218000, «Energies renovables i biocarburants», destinant-se l'import ampliat al Programa d'energies renovables i biocarburants - aplicacions elèctriques, sent la dotació final d'aquest programa de 250.000 euros.  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
València, 24 de novembre de 2016.- El president de l'Institut Valencià de Competitivitat Empresarial: Rafael Climent González.